উইকিপিডিয়ায় স্বাগতম! এটি একটি সহায়িকা, যা আপনার প্রথম বিশ্বকোষীয় নিবন্ধ তৈরি করার পূর্বে কিছু রসদ যোগাতে সাহায্য করবে, এবং এগুলো আপনার  জানা উচিত। আমরা আপনাকে ব্যাখ্যা করবো, কোনো নিবন্ধ লিখতে এখানে "কী করবেন" ও "কী করবেন না", তারপর আমরা আপনাকে বলবো আপনি নিবন্ধ কীভাবে তৈরি করবেন। এখানে আপনাকে কিছু টিপস দেওয়া হবে যা আপনার কাজকে সহজ ও গ্রহণযোগ্য করবে।   বিদ্যমান নিবন্ধগুলো সম্পাদনা করার চেষ্টা করুন উইকিপিডিয়াতে ব্যবহারে উইকিপিডিয়া:মার্কআপ ভাষা ব্যবহার কীভাবে হয় তা দেখতে পাবেন। প্রথমে উইকিপিডিয়াতে অনুসন্ধান করুন এর ফলে আপনি জানতে পারবেন, আপনার কাঙ্ক্ষিত নিবন্ধটি এখানে বিদ্যমান আছে কী নেই। এমনও হতে পারে আপনার কাঙ্ক্ষিত নিবন্ধটি কোনো ভিন্ন শিরোনাম বা ভিন্ন বানানে আছে। যদি আপনার কাঙ্ক্ষিত নিবন্ধটি এখানে বিদ্যমান থাকে আপনি সেটিকে গঠনমূলক সম্প্রসারণ করতে কোনো দ্বিধাবোধ করবেন না। তথ্যসূত্র যোগ করুন: আপনার তথ্যের উৎ‍স হিসেবে তথ্যসূত্র যোগ করুন এবং আপনার নিবন্ধের বিষয়ের উল্লেখযোগ্যতা প্রমাণ করুন। ব্লগ, ব্যক্তিগত ওয়েবসাইট, ফেসবুক বা ঐ ধরনের কোনো সামাজিক যোগাযোগ ওয়েবসাইটের তথ্য গ্রহণযোগ্য নয়। কেবলমাত্র নির্ভরযোগ্য তথ্যসূত্র এখানে গ্রহণযোগ্য। পরিবর্ধনের অনুরোধ করতে পারেন। আপনি কোনো নিবন্ধ শুরু করার জন্য অনুরোধ করতে পারেন। আপনি বিভিন্ন স্থানে এই অনুরোধ করতে পারেন। যেমন: অনুরোধের খাতায় বা ঐ নিবন্ধটি যে উইকিপ্রকল্পের আওতায় পড়ে তার আলাপ পাতায়। আপনার প্রথম নিবন্ধটি আপনার ব্যবহারকারী পাতায় শুরু করার অনুরোধ। আপনি যদি নিবন্ধনকৃত ব্যবহারকারী হন, আপনার নিজস্ব ব্যবহারকারী পাতা থাকবে। আপনি সেখানে একটি ব্যবহারকারী উপপাতা তৈরি করতে পারেন এবং সেখানে আপনার নিবন্ধটি শুরু করতে পারেন। আপনার উপপাতায় নিবন্ধটি লিখুন, সময় নিন এবং প্রয়োজনীয় সকল পরীক্ষা নিরীক্ষা করুন। আপনার সমস্যায় বা কোনো প্রয়োজনে অন্যান্য সম্পাদকদের সাহায্য নিন, এবং শেষ পর্যায়ে তা একটি সরাসরি নিবন্ধ হিসেবে উইকিপিডিয়ায় যোগ করুন। মনে রাখবেন, গ্রহণযোগ্য না হলে আপনার নিবন্ধটি দ্রুত অপসারণের বিচারধারা অনুসারে মুছে ফেলা হবে। নিবন্ধ, যেগুলো উইকিপিডিয়ার উল্লেখযোগ্যতার শর্ত পূরণ করবে না এবং নির্ভরযোগ্য উৎস প্রমাণে ব্যর্থ হবে সেগুলোও মুছে ফেলা হতে পারে। কখনোই আপনার নিজের সম্মন্ধে, আপনার প্রতিষ্ঠান, আপনার ব্যান্ড বা আপনার বন্ধুদের সম্মন্ধে পাতা তৈরি করবেন না। এমন কী কোনো বিজ্ঞাপনমূলক এবং মৌলিক গবেষণা বা কোনো অবিশ্বকোষীয় বিষয় নিয়ে নিবন্ধ শুরু করবেন না। কপি-পেস্ট করা, বিতর্কিত বিষয়, খুবই ছোট নিবন্ধ এবং প্রচলিত ইচ্ছা-অনিচ্ছার ওপর নিবন্ধ শুরু করার ব্যাপারে সতর্ক থাকুন। এগুলো উইকিপিডিয়ায় গ্রহণযোগ্য নয়।  বিদ্যমান নিবন্ধ সম্পাদনা করার চেষ্টা করুন  উইকিপিডিয়ায় নতুন নিবন্ধ সৃষ্টির আগে নিশ্চিত হোন যে, এটি একটি নিবন্ধ হওয়ার যোগ্যতা রাখে। অনেক সময় একটি পুরোনো নিবন্ধের একটি অংশ হিসেবেই এটি যোগ করা যেতে পারে। নিবন্ধটি আছে কী না তা খুঁজে পেতে অনুসন্ধান বক্স ব্যবহার করুন। সেই সাথে নিবন্ধ নামকরণের নীতিমালা দেখে নিন। যদি আপনার বিষয়র ওপর কোনো নিবন্ধ থেকে থাকে, কিন্তু আপনার মনে হয় পাঠকেরা ভিন্ন নামে বা বানানে ওই নিবন্ধটি খুঁজতে পারে, তবে ওই নামে আপনার নিবন্ধটিকে পুনর্নির্দেশ করতে পারেন। প্রয়োজনীয় পুনর্নির্দেশ পাতা যোগ করা উইকিপিডিয়াকে সাহায্য করার একটা ভালো উপায়। নতুন নিবন্ধ সৃষ্টির সময় মুছে ফেলার লগ দেখে নিতে পারেন, তাহলে আপনি নিবন্ধটি পুনরায় মুছে ফেলাটিকে এড়াতে পারবেন।  যদি অনুসন্ধান করে আপনার নিবন্ধ খুঁজে পাওয়া না যায়, তবে কাছাকাছি বিষয়ের নিবন্ধগুলোতে খুঁজে দেখুন, কারণ কোনো একটা নিবন্ধের কোনো অংশে আপনার নিবন্ধের বিষয়ে উল্লেখ থাকতে পারে। উদাহরণস্বরূপ, আপনি একজন ব্যান্ড সদস্যের বিষয়ে নিবন্ধ লিখতে চান, তখন আপনি ব্যান্ডটির নাম অনুসন্ধান করলেন এবং ব্যান্ডের নিবন্ধটিতেই ওই ব্যান্ড সদস্যের তথ্যগুলো সংযোজন করলেন।  তথ্যসূত্র সংযোজন করুন  আপনার নিবন্ধের জন্য তথ্যসূত্র সংগ্রহ করুন। বিশ্বকোষে একটি নিবন্ধ অবশ্যই যথেষ্ট উল্লেখযোগ্য হতে হবে। এবং সেই উল্লেখযোগ্যতা অবশ্যই নির্ভরযোগ্য উৎসের দ্বারা উৎসনির্দেশকৃত হবার মাধ্যমে যাচাইকৃত হতে হবে।  আপনি যে তথ্যসূত্রগুলো ব্যবহার করবেন তা নির্ভরযোগ্য হওয়া প্রয়োজন। এগুলো এমন উৎস হওয়া প্রয়োজন যেখানে যথেষ্ট মান নিয়ন্ত্রণ করা হয়। প্রকাশিত তথ্যসূত্র (এবং সেগুলোর ওয়েবভিত্তিক সংস্করণ) সবচেয়ে বেশি নির্ভরযোগ্য বলে ধরা হয়। যদিও অনেক ওয়েবভিত্তিক তথ্যসূত্রও নির্ভরযোগ্য। কিছু উদাহরণে (কিন্তু সীমিত অর্থে নয়): বইগুলো, প্রধান প্রধান প্রকাশনীগুলো থেকে প্রকাশিত হয়, পত্রপত্রিকা, ম্যাগাজিন, বিশেষজ্ঞ গবেষণা নিবন্ধে পুর্ননিরীক্ষিত হয়, এবং ওয়েব সাইটে প্রকাশিত হয়। সেক্ষেত্রে সেই ওয়েবসাইটের তথ্যসূত্র একটি প্রকাশিত তথ্যসূত্রের সমান নির্ভরযোগ্যতা লাভ করে।  সাধারণত, যেসব উৎসে সম্পাদকীয় নিয়ন্ত্রণ নেই সেগুলো নির্ভরযোগ্য নয়। এর মধ্যে আছে (কিন্তু সীমাবদ্ধ নয়): স্ব-প্রকাশিত বই, ব্লগ, ওয়েব ফোরাম, ইউজ নেট আলোচনা, বিবিএস, ফ্যান সাইট এবং এই ধরনের অন্য উৎসসমূহ। মূলত যেখানে যেকেউ তথ্য প্রকাশ করতে পারে অন্যকেউ কর্তৃক তথ্যটি যাচাইকৃত না হয়েই, সেটি সাধারণভাবে নির্ভরযোগ্য নয়।  সাধারণভাবে, একটি বিষয়ে যদি ব্যাপক তথ্যসহ নির্ভরযোগ্য উৎসসমূহ পাওয়া যায় এবং তথ্যগুলো দীর্ঘ সময় ধরে প্রকাশিত হয়, তাহলে বিষয়টি উল্লেখযোগ্য এবং আপনাকে সে উৎসগুলো নিবন্ধ তৈরিতে (বা সম্প্রসারিত করতে) উদ্ধৃত করতে হবে। যদি একটি নিবন্ধ তৈরির জন্য নির্ভরযোগ্য উৎস (সংবাদপত্র, সময়িকী, বই ইত্যাদি) খুঁজে পাওয়া না যায় যেখানে ঐ বিষয়ে ব্যাপক তথ্য রয়েছে, তাহলে নিবন্ধটি উল্লেখযোগ্য বা যাচাইযোগ্য নয় এবং প্রায় নিশ্চিতভাবে অপসারিত হবে। তাই আপনার প্রথম কাজ হল তথ্যউৎস খোঁজা।  যখন আপনার কাছে প্রবন্ধের জন্য উৎস থাকবে, উইকিপিডিয়া:উৎসনির্দেশ থেকে আপনি উৎস উদ্ধৃত করা শিখতে পারবেন। কিন্তু সেগুলোকে সুন্দরভাবে সাজানোর জন্য আপনাকে চিন্তা করতে হবে না। আপনি নিজে যদি করতে পারেন, তবে ভালো; কিন্তু সবচেয়ে গুরুত্বপূর্ণ হচ্ছে "প্রবন্ধে অবশ্যই উৎস উল্লেখ করতে হবে", যদিও তা সঠিকভাবে সজ্জিত নাও থাকে।  যে বিষয় এড়িয়ে চলবেন   আপনার নিজের সম্পর্কে, আপনার বন্ধুবান্ধব, আপনার ওয়েবসাইট, আপনি যে ব্যান্ডের সাথে যুক্ত বা আপনার শিক্ষক সম্পর্কিত প্রবন্ধ, আপনার সৃষ্ট কোন শব্দ অথবা আপনার লেখা গল্পঃ  আপনি যদি বিশ্বকোষে অন্তর্ভুক্ত হওয়ার যোগ্য হয়ে থাকেন, তবে অন্য কেউ আপনার সম্পর্কে নিবন্ধ যোগ করবে। বিশ্বকোষে আপনার বন্ধু-বান্ধবদের যুক্ত করে একটা সুন্দর সারপ্রাইজ দিতে পারেন বা মজা করতে পারেন, কিন্তু এ ধরনের নিবন্ধ মুছে দেয়া হবে। এই প্রক্রিয়ার কারণে আপনি কষ্ট পেতে পারেন এবং আপনাকে সম্পাদনা করা থেকে বাধাদান করা হতে পারে যদি আপনি বারবার এরকম নিবন্ধ তৈরির চেষ্টা করেন। আপনি যদি দূরদর্শিতা কাজে লাগান, তবে এ ধরনের অপ্রীতিকর ঘটনা এড়ানো সম্ভব। যদি আপনি সত্যিই উল্লেখযোগ্য হন এবং নিজের সম্পর্কে নিরপেক্ষভাবে নিবন্ধ তৈরি করতে পারেন, তাহলে সেটি রয়ে যেতে পারে। কিন্তু তারপরও উচিত হবে সর্বসম্মতির জন্য একটি খসড়া জমা দেয়া। হয়তো অসচেতনতাভাবে পক্ষপাতিত্ত্ব থেকে যেতে পারে।  অনুল্লেখযোগ্য বিষয়  মানুষ প্রায়শই উইকিপিডিয়ায় নিবন্ধ তৈরি করে, এটা বিবেচনা না করে যে এটি বিশ্বকোষে স্থান পাবার মত যথেষ্ট উল্লেখযোগ্যতা আছে কিনা। উইকিপিডিয়ায় কাগজ নির্ভর বিশ্বকোষের মত সীমাবদ্ধতা না থাকায় এর উল্লেখযোগ্যতা নীতিমালা বিস্তৃত পরিসরে নিবন্ধ অন্তর্ভূক্তির অনুমতি দিলেও সব বিষয়ে দেয় না। ব্যক্তি, প্রতিষ্ঠান সম্পর্কিত যেসব নিবন্ধে বিষয়ের গুরুত্ব বা উল্লেখযোগ্যতা নেই, সেসব নিবন্ধ দ্রুত অপসারণ নীতিমালা অনুসারে দ্রুত অপসারিত হতে পারে। এটা বিরক্তিকর হতে পারে, তাই দয়া করে বিবেচনা করুন আপনার নিবন্ধের বিষয়ের উল্লেখযোগ্য আছে কিনা এবং প্রমাণ করুন যদি সিদ্ধান্ত নেন যে আপনার নিবন্ধের বিষয়ের উল্লেখযোগ্যতা রয়েছে। উইকিপিডিয়া অস্তিত্ববান সবকিছু রাখার স্থান নয়।  বিজ্ঞাপন  দয়া করে আপনার পণ্য বা ব্যবসার প্রচার এখানে করবেন না। নিজের ব্যবসায়িক ওয়েবসাইটের বহিঃসংযোগ যুক্ত করবেন না যতক্ষণ না নিরপেক্ষ পক্ষ যাচাই করে বহিঃসংযোগটি নিবন্ধে আসলেই উপযুক্ত কিনা। উইকিপিডিয়ায় বিভিন্ন পণ্য সম্পর্কেও নিবন্ধ থাকে। যেমনঃ Kleenex অথবা Sharpies, অথবা লক্ষণীয় ব্যবসা প্রতিষ্ঠান, যেমন- McDonald's, কিন্তু যখন আপনি কোন পণ্য অথবা ব্যবসা প্রতিষ্ঠান নিয়ে লিখবেন, নিশ্চিত হয়ে নেবেন যে আপনি নিরপেক্ষ দৃষ্টিকোণ থেকে লিখছেন, আপনার কোন প্রকার স্বার্থের সংঘাত নেই এবং নিবন্ধের পণ্য বা প্রতিষ্ঠানের সাথে সম্পর্ক নেই এমন নির্ভরযোগ্য তথ্যউৎস আপনি খুঁজে পেতে সক্ষম।  কোনো ব্যক্তি বা প্রতিষ্ঠানের ওপর আক্রমণ বিষয়বস্তু যেটি আমাদের জীবিত ব্যক্তির জীবনী বিষয়ক নীতিমালা লঙ্ঘন করে অথবা কাউকে হুমকি, অপবাদ, হয়রানির লক্ষ্য বানায় তা অনুমোদিত নয়। উৎসহীন নেতিবাচক তথ্য, বিশেষ করে জীবিত ব্যক্তির নিবন্ধে দ্রুত মুছে ফেলা হয় এবং অক্রমণাত্মক পাতাগুলো তৎক্ষণাৎ অপসারিত হতে পারে।  ব্যক্তিগত রচনা অথবা মৌলিক গবেষণা  উইকিপিডিয়াতে মানুষের "জানা" জ্ঞান অন্তর্ভূক্ত করা হয়, এটা নতুন গবেষণা প্রকাশের জায়গা নয়। আপনার নিজস্ব গবেষণা, মতামত, তত্ত্ব সম্পর্কে নিবন্ধ লিখবেন না যদিও আপনি সেটার স্বপক্ষে তথ্যসূত্র দেখাতে পারেন। একটি সাধারন ভুল হচ্ছে, একটি নিবন্ধে উপন্যাসের সংশ্লেষণ ধারনা উপস্থাপন করা। মনে রাখবেন, ক এবং খ উভয়ে সত্য হলেও এমন নয় যে ক এর কারণে খ হয়েছে, অথবা এর বিপরীত। যদি তা হয়, তবে নির্ভরযোগ্য উৎস এর মাধ্যমে এই সম্পর্ক প্রমাণ করতে হবে।   যে বিষয় সম্বন্ধে যত্নবান হবেন    প্রতিলিপি, নকল বা কপি করা। কোনওভাবেই কপিরাইট ভঙ্গ করবেন না।  নিরাপদে থাকতে কয়েক লাইনের বেশি অন্য কোথাও থেকে উদ্ধৃত করবেন না এবং নথি এবং উদ্ধৃতি যা আপনি ব্যবহার করেন তার সঠিক উৎস উল্লেখ করুন। আপনি এমন বিষয় প্রতিলিপি করতে পারবেন যা পাবলিক ডোমেইনে রয়েছে বলে আপনি "নিশ্চিত", এমনকি পাবলিক ডোমেইনের জন্যেও আপনাকে উৎস উল্লেখ করতে হবে। আর এটাও মনে রাখবেন বেশির ভাগ ওয়েবপেজ পাবলিক ডোমেইনে নেই এবং বেশির ভাগ গানের লিরিক্স ও পাবলিক ডোমেইনে নেই। প্রকৃতপক্ষে অধিকাংশ রচনা বা বিষয় যা জানুয়ারি ১, ১৯৭৮ এর পর লেখা হয়েছে তা স্বয়ংক্রিয়ভাবে কপিরাইটের অধীন; এমনকি কোন কপিরাইট নোটিশ বা © চিহ্নযুক্ত না হলেও। যদি আপনি মনে করেন যা আপনি অবদান রাখছেন তা পাবলিক ডোমেইনের অন্তর্ভুক্ত তাহলে তা কোথা থেকে পেয়েছেন সেটি সুস্পষ্টভাবে উল্লেখ করুন। কোন্ নিবন্ধ বা কোন্ আলোচনা পৃষ্ঠা থেকে আপনি তথ্য গ্রহণ করেছেন তা উল্লেখ করুন এবং কেন উৎসটাকে পাবলিক ডোমেইন বলে মনে করছেন তার কারণ ব্যাখ্যা করুন।(যেমন: এটি ১৮৯৫ সালে প্রকাশিত হয়েছে.....)। যদি আপনি মনে করেন আপনি কপিরাইটকৃত বিষয় বা বিষয়বস্তুর "যথাযথ ব্যবহার" করছেন তাহলে অনুগ্রহ করে সেটি আলোচনা পাতায় নোট আকারে বলুন। আরো তথ্য জানতে : কপিরাইট পাতাটি (যাতে পূর্বে প্রকাশিত পাঠ্য অনুলিপি করার অনুমতি যাচাই করার নির্দেশাবলী অন্তর্ভুক্ত রয়েছে) এবং পাঠ্যের জন্য আমাদের অ-মুক্ত বিষয়বস্তুর নির্দেশিকার পাঠ্য দেখুন।   যথাযথ/ভাল গবেষণা এবং আপনার উৎসের তথ্যসূত্র  যেসকল নিবন্ধে তেমন কোন তথ্য নাই তা হল নাই মামার চেয়ে কানা মামা ভাল। কিন্তু এধরনের নিবন্ধ যাচাই করা কঠিন। একটি নির্ভরযোগ্য রেফারেন্স নির্মাণে যাচাই প্রক্রিয়া অত্যন্ত গুরুত্বপূর্ণ। অনুগ্রহ করে প্রাপ্ত সর্বোত্তম উৎস ব্যবহার করে এবং তাদের তথ্যসূত্র যথাযথভাবে উল্লেখ করে নিবন্ধটিকে নির্ভরযোগ্য করে তুলতে চেষ্টা করুন। এ কাজের মাধ্যমে ব্যাপক কপি পেস্ট যেমন কমবে তেমনি প্লেজিয়ারিজম হওয়ার সম্ভাবনাও দূর হবে।   পক্ষপাতমূলক ও বিতর্কিত বিষয়বস্তু  অনুগ্রহ করে রাজনীতি, ধর্ম বা অন্য কোন বিষয়ে বিশেষ দৃষ্টিভঙ্গি সম্পন্ন একপাক্ষিক কোন নিবন্ধ লিখবেন না। এ ধরনের নিবন্ধ প্রকাশের পূর্বে উইকিপিডিয়ার নিরপেক্ষ দৃষ্টিভঙ্গির কথা সুস্পষ্টভাবে বুঝতে হবে।   খুবই ছোটো নিবন্ধ যেটা শুধুমাত্র সংজ্ঞা প্রদান করে  অভিধানগত সংজ্ঞা উইকিঅভিধান প্রকল্পে থাকে। চেষ্টা করুন এমন নিবন্ধ লিখতে যা ভালো ও সংক্ষিপ্তভাবে বিষয় সম্পর্কে অন্তত কিছু বলে। আমরা ভালো সংক্ষিপ্ত নিবন্ধকে স্বাগতম জানাই। এদের বলা হয় "অসম্পূর্ণ নিবন্ধ"। এরা পথ তৈরি করে দেয়, যার উপর ভিত্তি করে বাকিরা এগিয়ে নেয় বিষয়বস্তু। যদি আপনার অসম্পূর্ণ নিবন্ধ লেখার মত যথেষ্ট পরিমাণে সহায়ক বিষয়বস্তু না থাকে, তাহলে {{art-stub}} লিখে "অসম্পূর্ণ নিবন্ধ টেমপ্লেট" যুক্ত করে দিন। প্রশংসনীয় হবে যদি আপনি আরো সুনির্দিষ্ট কোনো টেমপ্লেট ব্যবহার করতে পারেন, যেমন {{art-stub}}। দেখুন অসম্পূর্ণ নিবন্ধের ধরণ। অসম্পূর্ণ নিবন্ধ তালিকা থেকে পরবর্তীতে নিবন্ধ বেছে নিয়ে সম্প্রসারণ করা যেতে পারে।   Organization  নিশ্চিত করুন যে অন্যান্য উইকিপিডিয়া নিবন্ধগুলি থেকে নতুন নিবন্ধের সাথে সংযোগ যুক্ত করা রয়েছে (সাইডবারের সরঞ্জামের নিচে "সংযোগকারী পৃষ্ঠাসমূহ"-তে চাপুন) এবং নতুন নিবন্ধটি অন্তত একটি উপযুক্ত বিষয়শ্রেণীতে অন্তর্ভুক্ত করা হয়েছে (সাহায্য:বিষয়শ্রেণী দেখুন)। অন্যথায় পাঠকদের জন্য নিবন্ধটি খুঁজে পাওয়া কঠিন হবে।   স্থানীয়ভাবে জনপ্রিয় নিবন্ধ  এর মধ্যে রয়েছে স্কুল কিংবা রাস্তার নিবন্ধ; যা ঐ স্কুলে পাঠরত বা প্রাক্তন বা ঐ এলাকায় বসবাস করা অল্পসংখ্যক মানুষের জন্য গুরুত্বপূর্ণ। এ বিষয়ে কোনো ঐকমত্য নেই, কিন্তু যদি ঐ নিবন্ধে একইরকম আরো হাজারো জায়গার চেয়ে জায়গাটি কতটা বিশেষ তা না বলা হয় তাহলে উল্লেখযোগ্যতা প্রশ্নবিদ্ধ হতে পারে। স্থানীয় বিষয়ক নিবন্ধে স্থানীয় রঙ দিন। তৃতীয়-উৎস তথ্যসূত্র এক্ষেত্রে অত্যন্ত গুরুত্বপূর্ণ। কারণ এটি প্রমাণ করে যে আপনি যে বিষয়ে নিবন্ধ লিখছেন তা উল্লেখযোগ্য।  কীভাবে পাতা তৈরি করবেন  সাধারণত একটি নতুন পৃষ্ঠা তৈরি করার জন্য লাল বর্ণের কোনো লিখন বা লিংক অনুসরণ করুন, যা আপনাকে সরাসরি নিয়ে যাবে একটি খালি পৃষ্ঠায় অথবা  আপনি আপনার কাঙ্ক্ষিত  বিষয়টি সন্ধান করুন, সেই নামে অন্য কোনো নিবন্ধ না থাকলে সার্চ এর ফলাফলে লাল বর্ণের শিরোনামটি প্রদর্শিত হবে সেটিতে ক্লিক করুন। উদাহরণ : "এটি একটি উদাহরণ"  এছাড়া নিচে প্রদর্শিত বাক্সটির মধ্যে পৃষ্ঠার শিরোনামটি লিখে ক্লিক করুন, যদি ঠিক একই নামে অন্য কোন নিবন্ধ ইতিমধ্যে না থাকে তাহলে একটি খালি পৃষ্ঠা খুলবে, সেখানে কাজ শুরু করতে পারেন ।  এটা কী নতুন? তাহলে "তৈরী করুন" শিরোনামটি ক্লিক করুন  যদি আপনি জানেন যে, আপনার নিবন্ধে সঠিকভাবে তথ্যসূত্র যুক্ত করতে বা নিবন্ধটিকে উপস্থাপনযোগ্য করতে একাধিক সম্পাদনা বা যথেষ্ট সময় প্রয়োজন হবে, তাহলে আপনাকে নিবন্ধের শুরুতে  টেমপ্লেট যুক্ত করার পরামর্শ দেয়া হচ্ছে। তাহলে অন্য সম্পাদকগণ বুঝতে পারবেন যে, নিবন্ধটি তৈরির কাজ চলমান। আরও ভাল হয় যদি আপনি আপনার ব্যবহারকারী উপপাতায় নিবন্ধ লেখেন। নিবন্ধ সম্পূর্ণ হলে তারপর তা প্রধান নামস্থানে স্থানান্তর করতে পারেন। এখানে আপনার নিজের খেলাঘর তৈরি করতে পারেন।  এবং তারপর কি করবেন?  এবার আপনি একটা পাতা তৈরি করেছেন, কিন্তু তারপরও কিছু জিনিস আপনার করা উচিত।   উন্নতি করতে থাকুন উইকিপিডিয়ার কোন কিছুই সম্পূর্ণ নয়. সাধারণত, আপনি একটি পাতা তৈরি করার সাথে সাথেই সেটি সম্পূর্ণ হয়। কিন্তু তারপরও আপনার অনেক অনেক কাজ বাকি থেকে যায়। সেটি প্রতিনিয়ত সম্পাদনা, সংযোজন, বিয়োজন, সমৃদ্ধকরণ কাজ চালিয়ে যান।   আপনি যদি আপনার তৈরি নিবন্ধ এর ব্যাপারে খুবই উৎসাহী হন, তাহলে ভবিষ্যতে যদি আপনি সেই বিষয়ে আরও জানতে পারেন, সেটিও দয়া করে যোগ করে দিন। সেটা এখন থেকে আজ, কাল, কয়েক সপ্তাহ বা মাস পরেও হতে পারে। শুধু এগিয়ে যান।  ফরম্যাটিং উন্নতিসাধন করতে থাকুন আপনার নিবন্ধের বিন্যাস বা ফরম্যাট সঠিকভাবে করতে (এবং পরিবর্ধন, পরিমার্জন এবং এমনকি সুলিখিত! নিবন্ধ তৈরি করতে নিচের লিঙ্কগুলো দেখুন:  টিউটোরিয়াল আপনার নিবন্ধ বা রচনাকে কীভাবে সুবিন্যস্ত করবেন তা জানতে ভাল নিবন্ধ লেখার দিক নির্দেশনা পরিপূর্ণ নিবন্ধ প্রধান অংশ বা অধ্যায়  নিবন্ধটি সংরক্ষিত হওয়ার পরে সবাই এটিতে অবদান রাখতে পারবেন। নিবন্ধের লেখকের নিবন্ধের সূচি নিয়ন্ত্রণের বিশেষ কোনো অধিকার নেই। আরোও উইকিপিডিয়া:নিবন্ধের মালিকানা.  Also, before you get frustrated or offended about the way others modify or remove your contributions, see Wikipedia:Don't be ashamed.   কোনো নিবন্ধকে পিতৃহীন করা থেকে বিরত থাকুন একটি পিতৃহীন নিবন্ধ হচ্ছে এমন নিবন্ধ, অন্যান্য নিবন্ধে যার খুবই অল্প সংখ্যক লিঙ্ক থাকে কিংবা কোনো লিঙ্কই থাকে না। একটি পিতৃহীন নিবন্ধের মৌলিক সমস্যা এই যে, এটি অন্যদের কাছে অপরিচিত থেকে যায় এবং খুব অল্পসংখ্যক পাঠক তার ভাগ্যে জোটে, যদি তা অ-পিতৃহীন না করা হয়।  অধিকাংশ নিবন্ধই তৈরীর পর পর পিতৃহীন থাকে। কিন্তু আপনি তার পরিবর্তনের উপর কাজ করতে পারেন। তাহলে তা আরো এক বা একাধিক নিবন্ধ সম্পাদনায় প্রভাব রাখবে।  নতুন নিবন্ধ তৈরির পর করণীয় কাজগুলোর মধ্যে অন্যতম হল সেই নিবন্ধে লিঙ্ক যুক্ত করা, যাতে তা পিতৃহীন না হয়। আপনি তা অবিলম্বে করতে পারেন, কিংবা যদি আপনি ক্লান্তি বোধ করেন, তাহলে কিছুক্ষণের জন্য অপেক্ষা করেও তা করতে পারেন—শুধু মনে রাখতে হবে যে এটা অবশ্যই করতে হবে।  See Wikipedia:Drawing attention to new pages to learn how to get others to see your new articles.   বিষয়শ্রেণী:উইকিপিডিয়া সহায়িকা বিষয়শ্রেণী:উইকিপিডিয়ার প্রাথমিক তথ্যাদি